ΓΡΑΠΤΗ ΕΡΩΤΗΣΗ P-0623/01

υποβολή: Stavros Xarchakos (PPE-DE) προς την Επιτροπή

(22 Φεβρουαρίου 2001)

Θέμα: Αποκεντρωμένοι οργανισμοί της ΕΕ και μάχη κατά της ανεργίας

Η ανεργία στην Ευρώπη αποτελεί παράγοντα που πλήττει την κοινωνική ευημερία και διαρρηγνύει τον κοινωνικό της ιστό. Υπάρχουν χώρες, όπως π.χ. η Ελλάδα, όπου εμφανίζεται έντονα αυξανόμενο ποσοστό ανεργίας (το οποίο σήμερα ξεπερνά το 12 %), ενώ ελάχιστα δείγματα αναστροφής αυτής της τάσης είναι ορατά. Η ΕΕ έχει ιδρύσει το Ευρωπαϊκό Κέντρο για την Ανάπτυξη της Επαγγελματικής Κατάρτισης (Cedefop) το οποίο λειτουργεί από τα τέλη του 1995 στη Θεσσαλονίκη και χρηματοδοτείται από τον κοινοτικό προϋπολογισμό. Παρεμφερή δραστηριότητα έχει και το Ευρωπαϊκό Ίδρυμα Κατάρτισης (ETF) που εδρεύει στο Τορίνο, ασχολείται επίσης με την επαγγελματική εκπαίδευση, δραστηριοποιείται στις χώρες της Ανατολικής Ευρώπης και επίσης χρηματοδοτείται αδρά από τον κοινοτικό προϋπολογισμό.

Θα ήθελα να πληροφορηθώ από την Ευρωπαϊκή Επιτροπή ποια συγκεκριμένη συνεισφορά έχουν οι παραπάνω αποκεντρωμένοι οργανισμοί στην καταπολέμηση των φαινομένων ανεργίας στα κράτη μέλη της ΕΕ και στιςποψήφιες για ένταξη χώρες. Ποια είναι η σύνθεση του προσωπικού (μονίμων, εκτάκτων και τοπικώνπαλλήλων) από πλευράς εθνικότητας στους δύο αυτούς οργανισμούς και ποιος ο συνολικός αριθμός όλων των απασχολουμένωνπαλλήλων; Ποια είναι η προβολή που η διοίκηση του Cedefop έχει δώσει στην πόλη της Θεσσαλονίκης με τη διοργάνωση μεγάλων ημερίδων και διεθνών συνεδρίων από το 1995 και εντεύθεν; Πώς τοποθετείται η Επιτροπή στην ενδεχόμενη συγχώνευση των παρεμφερών δραστηριοτήτων των δύο οργανισμών με έδρα τη Θεσσαλονίκη, ώστε να αποκτήσει η ελληνική συμπρωτεύουσα την προβολή που αξίζει και για να εξοικονομηθούν πόροι από τον κοινοτικό προϋπολογισμό οι οποίοι τώρα διατίθενται για τη συντήρηση πολυδάπανων διοικητικών δομών σε δύο διαφορετικές πόλεις;

Απάντηση της κ. Reding εκ μέρους της Επιτροπής

(24 Απριλίου 2001)

Οι αποφάσεις σχετικά με την έδρα των αποκεντρωμένων οργανισμών της Κοινότητας λαμβάνονται από το Ευρωπαϊκό Συμβούλιο. Με απόφαση του Ευρωπαϊκού Συμβουλίου τον Οκτώβριο του 1993 αποφασίστηκε η μεταφορά του Ευρωπαϊκού Κέντρου για την Ανάπτυξη της Επαγγελματικής Κατάρτισης (Cedefop) από το Βερολίνο στη Θεσσαλονίκη και καθορίστηκε η έδρα εννέα νέων αποκεντρωμένων κοινοτικών οργανισμών.

Επίσης, η Επιτροπή θα ήθελε να επισημάνει ότι, παρ' ό,τι τόσο το Cedefop όσο και το Ευρωπαϊκό Ίδρυμα Κατάρτισης καλύπτουν τον τομέα της επαγγελματικής κατάρτισης, η αποστολή και οι στόχοι τους δεν είναι ίδιοι. Το Ευρωπαϊκό Ίδρυμα Κατάρτισης ενεργεί στα πλαίσια της πολιτικής και του προγράμματος εξωτερικών σχέσεων της Κοινότητας, για την παροχή πολιτικών συμβουλών προς τρίτες χώρες. Το Cedefop παρέχει έρευνα, συγκριτικές αναλύσεις και κατάρτιση στα κράτη μέλη. Μεταξύ των δύο οργανισμώνπάρχει στενή συνεργασία, για την εξασφάλιση της συμπληρωματικότητας και της συνεργίας καθώς επίσης και για την ανταλλαγή πληροφοριών.

Στο πλαίσιο της κοινοτικής στρατηγικής για την απασχόλησηπογραμμίζεται η ανάπτυξη του ανθρώπινου δυναμικού και πιο συγκεκριμένα η επαγγελματική κατάρτιση, ως ενεργό μέτρο για την ενσωμάτωση στις αγορές εργασίας. Οι δύο οργανισμοί, μέσω των δραστηριοτήτων τους για την επαγγελματική εκπαίδευση και κατάρτιση, συμβάλλουν άμεσα ή έμμεσα στην καταπολέμηση της ανεργίας στις χώρες όπου δραστηριοποιούνται.

Οι δύο οργανισμοί διαθέτουν μια χωριστή γεωγραφική κάλυψη και η αποστολή και τα καθήκοντά τους είναι εντελώς διαφορετικά. Το Ευρωπαϊκό Ίδρυμα Κατάρτισηςποστηρίζει, μέσω της παροχής πολιτικών συμβουλών και της διαχείρισης σχεδίων, την αναδιάρθρωση της επαγγελματικής εκπαίδευσης και της κατάρτισης σε περισσότερες από σαράντα χώρες εταίρους στο χώρο της Μεσογείου, στα δυτικά Βαλκάνια, στα νέα ανεξάρτητα κράτη και στη Μογγολία καθώς και στιςποψήφιες χώρες. Το Ίδρυμα ασχολείται σήμερα με την επεξεργασία μονογραφιών, για την παροχή λεπτομερών μελετών σχετικά με τιςπηρεσίες επαγγελματικής κατάρτισης και απασχόλησης, στο πλαίσιο τηςποστήριξης της επισκόπησης των εθνικών πολιτικών για την απασχόληση και της προετοιμασίας για παρέμβαση του ΕΚΤ στιςποψήφιες χώρες.

Το Cedefop αποτελεί το κοινοτικό κέντρο πληροφόρησης και εμπειρογνωμοσύνης στον τομέα της επαγγελματικής εκπαίδευσης και κατάρτισης. Το Κέντροποστηρίζει την ανάπτυξη της επαγγελματικής εκπαίδευσης και κατάρτισης στα κράτη μέλη και στις χώρες του Ευρωπαϊκού Οικονομικού Χώρου (ΕΟΧ) με τις οποίες διαθέτει σχετικές συμφωνίες. Από το 2000 έως σήμερα, το Cedefop έχει διεξάγει πολλές μελέτες για την υποστήριξη της απασχόλησης και της ανταγωνιστικότητας, που αποτελεί μια από τις τέσσερις θεματικές προτεραιότητες του οργανισμού για την περίοδο 2000-2003.

Στο Ευρωπαϊκό Ίδρυμα Κατάρτισης δενπάρχει μόνιμο προσωπικό. Στους πίνακες που ακολουθούν δίδονται λεπτομέρειες για το προσωπικό (μόνιμο, προσωρινό, τοπικό), ανά εθνικότητα, που απασχολείται σήμερα στους δύο οργανισμούς.

>ΚΤΜ ΟΠΝΒΧΒ>

>ΚΤΜ ΟΠΝΒΧΒ>

Το Cedefop διοργάνωσε 937 συνέδρια και συνεδριάσεις κατά την περίοδο 1995-2000, με συμμετοχή 19 242 ατόμων. Περίπου το 55 % των εκδηλώσεων αυτών διοργανώθηκαν στη Θεσσαλονίκη. Την περίοδο 1995-1999, όταν οι εγκαταστάσεις που ενοικίαζε προσωρινά το Κέντρο δεν πρόσφεραν την απαραίτητηποδομή για τη διεξαγωγή συνεδριάσεων μεγάλης κλίμακας, ένα σημαντικό ποσοστό αυτών (45 %) διεξήχθησαν αλλού. Από το 2000 και μετά, το 75 % των συνεδριάσεων και των συνεδρίων γίνονται στη Θεσσαλονίκη, στις εγκαταστάσεις του Κέντρου, οι οποίες προσφέρουν σύγχρονηποδομή και εξοπλισμό.